L'Ajuntament de Bétera continua amb la renovació dels parcs infantils del municipi
Sin fecha

L'Ajuntament de Bétera, a través de la regidoria de Parcs i Jardins, continua renovant els parcs i zones infantils del municipi. Durant este mes de febrer s'han acabat dos dels més demandats: un al carrer Joanot Martorell i un altre a l'interior de la Masia de la Barraca, un dels espais verds més especials de Bétera.

Al parc infantil del carrer Joanot Martorell s'han invertit prop de 83.000 euros en la col·locació de jocs infantils, llums, bancs i papereres amb l'objectiu que siga un espai per al gaudi de les famílies del veïnat.

Al parc de l'interior de la Masia la Barraca s'han invertit 33.772 euros en la creació d'una nova zona infantil i en la instal·lació de 6 nous aparells de gimnàstica per a fomentar l'exercici a l'aire lliure. A més s'han col·locat bancs i papereres.